CELEX: 62019TA0189
Language: bg
Date: 2020-12-16 00:00:00
Title: Дело T-189/19: Решение на Общия съд от 16 декември 2020 г. — Haikal/Съвет (Обща външна политика и политика на сигурност — Ограничителни мерки срещу Сирия — Замразяване на средства — Право на защита — Право на справедлив процес — Задължение за мотивиране — Право на ефективна съдебна защита — Грешка в преценката — Право на собственост — Пропорционалност — Свобода на икономическата инициатива — Право на зачитане на личния и семейния живот)

22.2.2021   
            
            
               BG
            
            
               Официален вестник на Европейския съюз
            
            
               C 62/27
            
         
      Решение на Общия съд от 16 декември 2020 г. — Haikal/Съвет
      (Дело T-189/19) (1)
      
      (Обща външна политика и политика на сигурност - Ограничителни мерки срещу Сирия - Замразяване на средства - Право на защита - Право на справедлив процес - Задължение за мотивиране - Право на ефективна съдебна защита - Грешка в преценката - Право на собственост - Пропорционалност - Свобода на икономическата инициатива - Право на зачитане на личния и семейния живот)
      (2021/C 62/32)
      Език на производството: български
      
         Страни
      
      
         Жалбоподател: Maen Haikal (Дамаск, Сирия) (представител: С. Коев, avocat)
      
         Ответник: Съвет на Европейския съюз (представители: С. Чолакова и V. Piessevaux)
      
         Предмет
      
      Искане на основание член 263 ДФЕС за отмяна на Решение за изпълнение (ОВППС) 2019/87 на Съвета от 21 януари 2019 година за прилагане на Решение 2013/255/ОВППС относно ограничителни мерки срещу Сирия (ОВ L 18 I, 2019 г., стр. 13), на Регламент за изпълнение (ЕС) 2019/85 на Съвета от 21 януари 2019 година за прилагане на Регламент (ЕС) № 36/2012 относно ограничителни мерки с оглед на положението в Сирия (ОВ L 18 I, 2019 г., стр. 4), на Решение (ОВППС) 2019/806 на Съвета от 17 май 2019 година за изменение на Решение 2013/255/ОВППС относно ограничителни мерки срещу Сирия (ОВ L 132, 2019 г., стр. 36) и на Регламент за изпълнение (ЕС) 2019/798 на Съвета от 17 май 2019 година за прилагане на Регламент (ЕС) № 36/2012 относно ограничителни мерки с оглед на положението в Сирия (ОВ L 132, 2019 г., стр. 1), доколкото тези актове се отнасят до жалбоподателя
      
         Диспозитив
      
      
                  1)
               
               
                  Отхвърля жалбата.
               
            
                  2)
               
               
                  Осъжда г-н Maen Haikal да понесе направените от него съдебни разноски, както и съдебните разноски на Съвета на Европейския съюз.
               
            
         (1)  ОВ C 187, 3.6.2019 г.